PMIndiaData/PMIndiaSum huggingface dataset:
వియత్నామ్ ను సందర్శించనున్న ప్రధాన మంత్రి; చైనా లోని హాంగ్ ఝోవు లో జి-20 నాయకుల వార్షిక సమావేశానికి కూడా హాజరు కానున్నారు

ప్ర‌ధాన మంత్రి శ్రీ న‌రేంద్ర మోదీ 2016 సెప్టెంబరు 2వ తేదీ నుండి 2016 సెప్టెంబరు 3వ తేదీ వరకు వియత్ నామ్ ను సందర్శించనున్నారు. ప్రధాన మంత్రి 2016 సెప్టెంబరు 3వ తేదీ నుండి సెప్టెంబరు 5వ తేదీ వరకు చైనా లోని హాంగ్ ఝోవు లో జి-20 నాయకుల వార్షిక సమావేశానికి కూడా హాజరు కానున్నారు. ప్రధాన మంత్రి తన ఫేస్ బుక్ అకౌంట్ లో వరుసగా నమోదు చేసిన పోస్టు లలో ఈ కింది విధంగా పేర్కొన్నారు: “వియత్ నామ్ ప్రలకు వారి జాతీయ దిన శుభాకాంక్షలు. వియత్ నామ్ మాకు ఒక మిత్ర దేశం. ఆ దేశ వాసులతో మేము మా సంబంధాలను ఆదరంతో కాపాడుకొంటాము. ఈ రోజు సాయంత్రం నేను వియత్ నామ్ లోని హనోయి కి చేరుకొంటాను. ఇది భారతదేశం, వియత్ నామ్ ల మధ్య సన్నిహిత సంబంధాన్ని మరింత బలోపేతం చేసే క్రమంలో ఒక ముఖ్యమైన సందర్శనకు నాంది పలుకుతుంది. వియత్ నామ్ తో మన ద్వైపాక్షిక సంబంధాలకు నా ప్రభుత్వం అత్యున్నత ప్రాముఖ్యాన్ని జతపరుస్తోంది. భారతదేశం-వియత్ నామ్ భాగస్వామ్యం ఆసియా తో పాటు ప్రపంచంలోని మిగతా దేశాలకూ ప్రయోజనం కలిగించేదే. ఈ సందర్శనలో భాగంగా, నేను ప్రధాని శ్రీ గుయెన్ శువాన్ ఫుక్ తో విస్తృత‌మైన‌ చర్చలలో పాల్గొంటాను. మేము మన ద్వైపాక్షిక సంబంధాలపై సమగ్ర సమీక్ష ను చేపట్టనున్నాము. నేను వియత్ నామ్ అధ్యక్షుడు శ్రీ త్రాన్ దాయీ కువాంగ్ ను, వియత్ నామ్ కమ్యూనిస్ట్ పార్టీ ప్రధాన కార్యదర్శి శ్రీ గుయెన్ ఫు త్రోంగ్ ను, ఇంకా వియత్ నామ్ నేషనల్ అసెంబ్లీ చైర్ పర్సన్ గుయెన్ థీ కిమ్ నగాన్ గారిని కూడా కలుసుకొంటాను. మేము వియత్ నామ్ తో దృఢమైన ఆర్థిక బంధాన్ని ఏర్పరచుకోవాలని ఆశిస్తున్నాము. ఈ బంధం మన రెండు దేశాల పౌరులకు పరస్పర ప్రయోజనకారి అవ్వాలని కోరుకొంటున్నాము. ప్రజలకు, ప్రజలకు మధ్య సంబంధాలను పటిష్టపరచడం అనేది కూడా వియత్ నామ్ సందర్శనలో నా ప్రయత్నంగా ఉండబోతున్నది. వియత్ నామ్ లో 20వ శతాబ్దపు అగ్ర నాయకులలో ఒకరైన శ్రీ హొ చి మిన్ కు నివాళి అర్పించే భాగ్యం నాకు దక్కనున్నది. నేను ద మాన్యుమెంట్ ఆఫ్ నేషనల్ హీరోస్ అండ్ మార్టర్స్ వద్ద పూల మాలను ఉంచి, కువాన్ సు పగోడా ను కూడా సందర్శించనున్నాను. జి-20 నాయకుల వార్షిక సమావేశానికి హాజరు కావడం కోసం 2016 సెప్టెంబరు 3వ తేదీ నుండి సెప్టెంబరు 5వ తేదీల మధ్య చైనా లోని హాంగ్ ఝోవు నగరాన్ని సందర్శించనున్నాను. వియత్ నామ్ లో ముఖ్యమైన ద్వైపాక్షిక పర్యటనను ముగించుకొన్న తరువాత అక్కడి నుండి హాంగ్ ఝోవు కు చేరుకొంటాను. జి-20 శిఖరాగ్ర సమావేశం సందర్భంగా, అంతర్జాతీయంగా ప్రధానమైన అంశాలు మరియు సవాళ్లను గురించి ఇతర ప్రపంచ నాయకులతో సంభాషించే అవకాశం నాకు లభించనుంది. మేము ప్రపంచ ఆర్థిక వ్యవస్థను స్థిరమైన వృద్ధితో కొనసాగేటట్లు గాడిలో పడేలా చేయడం తో పాటు వేళ్లూనుకొన్న, కొత్తగా తలెత్తే సామాజిక, భద్రతాపరమైన, ఆర్థికపరమైన సవాళ్లకు ప్రతిస్పందించడంపై చర్చిస్తాము. మన ముందున్న అన్ని అంశాలపై నిర్మాణాత్మకమైన అంశాలను గురించి చర్చించి పరిష్కారమార్గాలను అన్వేషించడంలోను, ప్రపంచ వ్యాప్తంగా ప్రజల మరీ ముఖ్యంగా అభివృద్ధి చెందుతున్న దేశాలకు చెందిన వారి సాంఘిక, ఆర్థిక స్థితిగతులను మెరుగుపరచే విధంగా ఒక బలమైన, సంఘటితమైన, కొనసాగగలిగే అంతర్జాతీయ ఆర్థిక క్రమ వ్యవస్థ కోసం చేపట్టవలసిన కార్యక్రమాలను ముందుకు తీసుకుపోవడంలోను భారతదేశం పాలుపంచుకొంటుంది. శిఖరాగ్ర సమావేశం నిర్మాణాత్మకమైన, చక్కని ఫలితాలను చూపగలదని నేను ఎదురుచూస్తున్నాను” అని ప్రధాన మంత్రి పేర్కొన్నారు.
ప్రఖ్యాత మరాఠీ లావణి గాయని సులోచన తాయ్ చవాన్ మృతి పట్ల సంతాపం ప్రకటించిన –  ప్రధానమంత్రి

ప్రఖ్యాత మరాఠీ లావణి గాయని సులోచన తాయ్ చవాన్ మృతి పట్ల ప్రధానమంత్రి శ్రీ నరేంద్ర మోదీ ప్రగాఢ సంతాపం వ్యక్తం చేశారు. ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, “మహారాష్ట్ర సంస్కృతి, ముఖ్యంగా లావణి ని ప్రోత్సహించడంలో, సులోచనా తాయ్ చవాన్‌ పోషించిన ప్రతిష్టాత్మకమైన పాత్రను రాబోయే తరాలు గుర్తుంచుకుంటాయి. ఆమె సంగీతం, రంగస్థలంపై కూడా ఎక్కువగా మక్కువ చూపారు. ఆమె మృతి నాకెంతో బాధను కలిగించింది. ఆమె కుటుంబ సభ్యులకు, అభిమానులకు నా సానుభూతి తెలియజేస్తున్నాను. ఓం శాంతి.” అని పేర్కొన్నారు.
భార‌త‌దేశం మ‌రియు జ‌పాన్ ల మ‌ధ్య ద్వైపాక్షిక ఆదాన ప్రదాన స‌ర్దుబాటు కు ఆమోదం తెలిపిన మంత్రివ‌ర్గం

భార‌త‌దేశాని కి, జ‌పాన్ కు మ‌ధ్య ద్వైపాక్షిక ఆదాన ప్ర‌దాన స‌ర్దుబాటు (బిఎస్ఎ)కై ఒక ఒప్పందాన్ని కుదుర్చుకోవాల‌న్న ప్ర‌తిపాద‌న‌ కు మ‌రియు భార‌తీయ రిజ‌ర్వు బ్యాంకు (ఆర్‌బిఐ)కి, బ్యాంక్ ఆఫ్ జపాన్ కు మధ్య గ‌రిష్ఠం గా 75 బిలియ‌న్ యుఎస్ డాల‌ర్ ల గరిష్ఠ మొత్తం తో కూడిన ఒక ద్వైపాక్షిక ఆదాన ప్ర‌దాన స‌ర్దుబాటు ఒప్పందం పై సంత‌కాలు చేసే అధికారాన్ని ఆర్‌బిఐ కి ఇస్తూ ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదముద్ర వేసింది. ప్ర‌ధానాంశాలు: విదేశీ మార‌క ద్ర‌వ్యం లో స్వ‌ల్ప‌కాలిక కొర‌త ను తీర్చ‌డం కోసం చెల్లింపు ల శేషం స్థాయి ని స‌ముచిత‌మైన రీతి లో నిర్వ‌హించే ఉద్దేశం తో, దేశీయ క‌రెన్సీ కి బ‌దులు గా గ‌రిష్ఠ మొత్తం లో 75 బిలియ‌న్ యుఎస్ డాల‌ర్ ల ఆదాన ప్ర‌దానానికి మరియు రీ-ఎక్స చేంజ్ కు భార‌త‌దేశం మ‌రియు జ‌పాన్ ల మ‌ధ్య ఒప్పంద‌మే ఈ ఆదాన ప్ర‌దాన స‌ర్దుబాటు గా ఉంది. ప్ర‌యోజ‌నాలు: సంకట ప‌రిస్థితుల‌ లో ఒక‌రికి మ‌రొక‌రు స‌హాయాన్ని అందించుకోవ‌డం తో పాటు, అంత‌ర్జాతీయ విశ్వాసాన్ని నిల‌బెట్టుకోవ‌డం కోసం భార‌త‌దేశాని కి, జ‌పాన్ కు మ‌ధ్య ప‌ర‌స్ప‌ర స‌హ‌కారాని కి ఒక చ‌క్క‌ని ఉదాహ‌ర‌ణే బిఎస్ఎ. ఈ స‌దుపాయం భార‌త‌దేశాని కి అవ‌స‌ర‌ప‌డిన‌ప్పుడల్లా వినియోగించుకోవ‌డానికిగాను అంగీకారం కుదిరిన మొత్తం లో మూల‌ధ‌న లభ్యత ను కల్పిస్తుంది. అంతే కాదు, ఈ స‌ర్దుబాటు కార్య‌రూపం దాల్చిందంటే గనక దేశ మార‌కం రేటు స్థిర‌త్వ విష‌యం లో మ‌రింత విశ్వాసం ఏర్పడి భారతీయ కంపెనీలకు విదేశీ మూలధన వినియోగం లో అవ‌కాశాలు మెరుగుపడతాయి. చెల్లింపుల శేషం (బిఒపి)లో త‌లెత్తే ఇబ్బందుల‌ ను అధిగ‌మించ‌డాని కి ఈ త‌ర‌హా ఆదాన ప్ర‌దాన మార్గం అందుబాటు లో ఉండ‌టం దేశీయ క‌రెన్సీ పై ఊహాకల్పిత దాడుల‌ ను నిరోధించ‌ గ‌లగడంతో పాటు మార‌కం రేటు లో అనిశ్చితి ని సంబాళించడం లో ఆర్‌బిఐ యొక్క సామ‌ర్ధ్యాన్ని ఎంత‌గానో పెంపొందించ‌ గ‌లుగుతుంది కూడాను. భార‌త‌దేశాని కి మ‌రియు జ‌పాన్ కు మ‌ధ్య ప‌ర‌స్ప‌ర ఆర్థిక స‌హ‌కారం లో, ప్ర‌త్యేక వ్యూహాత్మ‌క‌ మ‌రియు ప్ర‌పంచ భాగ‌స్వామ్యం లో ఈ స‌ర్దుబాటు మ‌రొక మైలురాయి అని చెప్పాలి.
దేశంలోని కొన్ని ప్రాంతాలలో విధ్వంస ఘ‌ట‌న‌ల‌ను తీవ్రంగా తిర‌స్క‌రించిన ప్ర‌ధాన మంత్రి

దేశం లోని కొన్ని ప్రాంతాల‌లో విధ్వంస‌క‌ర ఘ‌ట‌న‌లు చోటు చేసుకోవ‌డాన్ని ప్ర‌ధాన మంత్రి శ్రీ న‌రేంద్ర మోదీ తీవ్రంగా ఖండించారు; అంతేకాక, నేరం చేసిన‌ట్లు తేలిన వారిపై క‌ఠిన చ‌ర్యలు తీసుకొంటామ‌ని కూడా ఆయ‌న అన్నారు. విగ్ర‌హాల‌ను ప‌డ‌గొట్టిన సంఘ‌ట‌న‌లు దేశంలోని కొన్ని ప్రాంతాల‌లో జ‌రిగిన‌ట్లు వార్త‌లు వ‌చ్చాయి. ఈ విష‌యమై హోం శాఖ మంత్రి శ్రీ రాజ్‌నాథ్ సింగ్ తో ప్ర‌ధాన మంత్రి మాట్లాడడారు. ఇలాంటి సంఘ‌ట‌న‌ల‌ను తాను తీవ్రంగా తోసిపుచ్చుతున్న‌ట్లు ఈ సందర్భంగా ఆయన స్ప‌ష్టం చేశారు. ఈ త‌ర‌హా విధ్వంస‌క‌ర ఘ‌ట‌నలను హోం మంత్రిత్వ శాఖ గంభీరంగా ప‌రిగ‌ణించింది. ఇలాంటి సంఘ‌ట‌న‌ల‌ను నివారించ‌డానికి అవ‌స‌ర‌మైన అన్ని చ‌ర్య‌లు తీసుకొని తీరాల‌ని రాష్ట్రాల‌కు హోం మంత్రిత్వ శాఖ సూచించింది. ఇలాంటి ప‌నుల‌కు పాల్పడే వారితో క‌ఠినంగా వ్య‌వ‌హ‌రించాల‌ని, సంబంధిత చ‌ట్ట నిబంధ‌న‌ల ప్ర‌కారం కేసులను న‌మోదు చేయాల‌ని హోం మంత్రిత్వ శాఖ పేర్కొంది.
శ్రీ మన్నథు పద్మనాభన్ జయంతి నాడు ఆయన కు శ్రద్ధాంజలి ఘటించిన ప్రధాన మంత్రి

శ్రీ మన్నథు పద్మనాభన్ జయంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని సమర్పించారు. సామాజిక సంస్కరణల కు, గ్రామీణ అభివృద్ధి కి మరియు భారతదేశం యొక్క స్వాతంత్య్ర ఉద్యమం లో ఆయన అందించిన తోడ్పాటు ను కూడా ప్రధాన మంత్రి ప్రముఖం గా ప్రస్తావించారు. ప్రధాన మంత్రి ఒక ట్వీట్ లో – ‘‘శ్రీ మన్నథు పద్మనాభన్ జయంతి నాడు ఆయన కు ఇదే శ్రద్ధాంజలి. సమాజ సంస్కరణ లో ఆయన అందించినటువంటి తోడ్పాటు మరియు ఆయన యొక్క సేవ ప్రజల లో అనేక మంది కి ప్రేరణ ను ఇచ్చేటటువంటివి గా ఉన్నాయి. గ్రామీణ అభివృద్ధి ని పెంపొందింప చేయడం కోసం ఆయన చేసిన ప్రయాసల కు గాను ఆయన ను చాలా మంది గౌరవించడం జరుగుతున్నది. ఆయన భారతదేశం యొక్క స్వాతంత్య్ర ఉద్యమాని కి ఘనమైన తోడ్పాటు ను అందించారు.’’ అని పేర్కొన్నారు.
అంత‌ర్జాతీయ కార్మిక సంస్థ (ఐఎల్ఒ) క‌నీస వ‌య‌స్సు ఒడంబ‌డిక 1973 (నం. 138), మరియు దారుణ‌మైన వృత్తులలో బాల‌కార్మికుల ఒడంబ‌డిక 1999 (నం. 182) ధ్రువీక‌ర‌ణ‌కు ఆమోదం తెలిపిన మంత్రివర్గం

అంత‌ర్జాతీయ కార్మిక సంస్థ‌ (ఐఎల్ఒ)కు చెందిన రెండు ప్ర‌ధాన ఒడంబ‌డిక‌లు క‌నీస వ‌య‌స్సు (నం 138), దారుణ‌మైన వృత్తులలో బాల‌ కార్మికుల (నం 182) ఒడంబ‌డిక ధ్రువీక‌ర‌ణ‌కు ప్ర‌ధాన మంత్రి శ్రీ న‌రేంద్ర‌ మోదీ అధ్య‌క్ష‌త‌న స‌మావేశ‌మైన‌ కేంద్ర మంత్రివర్గం ఆమోదం తెలిపింది. ఇందులో క‌నీస వ‌య‌స్సు ఒడంబ‌డిక అనేది బాల‌ల‌ను ఉద్యోగాల్లో పెట్టుకోవ‌డంతో క‌నీస వ‌య‌స్సుకు సంబంధించిన‌ది కాగా, దారుణ‌మైన వృత్తులలో బాల‌ కార్మికుల‌ను నియ‌మించ‌డాన్ని నిషేధించ‌డంతో పాటు అలాంటి సంఘ‌ట‌న‌ల్లో తీసుకోవాల్సిన త‌క్ష‌ణ చ‌ర్య‌ల‌కు కూడా సంబంధించిన‌టువంటిది. 1919లో ఏర్పాటైన అంత‌ర్జాతీయ కార్మిక సంస్థ (ఐఎల్ఒ) వ్య‌వ‌స్థాప‌క దేశాలలో భార‌తదేశం కూడా ఒక‌టి. ఈ సంస్థ‌లో ప్ర‌స్తుతం 187 స‌భ్య‌త్వ దేశాలు ఉన్నాయి. ఒప్పందాలు, సిఫార‌సులు, నియ‌మావ‌ళి నిర్దేశించ‌డం ద్వారా అంత‌ర్జాతీయ ప్ర‌మాణాల‌ను రూపొందించ‌డం ఈ సంస్థ ల‌క్ష్యం. భార‌తదేశం ఇప్ప‌టివ‌ర‌కు ఇలాంటి 45 ఒడంబ‌డిక‌ల‌ను ధ్రువీక‌రించ‌గా, 42 అమ‌లులో ఉన్నాయి. వాటిలో నాలుగు అత్యంత ప్ర‌ధాన‌మైన‌, మౌలిక ఒడంబ‌డిక‌లు. పూర్వ‌రంగం బాల‌ కార్మిక వ్య‌వ‌స్థ‌పై వెలువ‌డుతున్న ఆందోళ‌న‌ల‌ను ప‌రిష్క‌రించేందుకు క‌ట్టుదిట్ట‌మైన చ‌ట్టాల రూప‌క‌ల్ప‌న‌, ప్రాజెక్టు ఆధారిత విధానం ఆచ‌రించ‌డం వంటి బ‌హుముఖ వ్యూహాన్ని ప్ర‌భుత్వం అమలుచేస్తోంది. అయిన‌ప్ప‌టికీ 14 సంవ‌త్స‌రాల లోపు బాల‌ల‌ల‌ను ఏ విధ‌మైన వృత్తుల్లోకి పెట్టుకోవ‌డాన్నిఅయినా పూర్తిగా నిషేధిస్తున్న బాల్య‌, కౌమార‌ ద‌శ‌లోని బాల‌ల (నిషేధం మ‌రియు నియంత్ర‌ణ‌) చ‌ట్టం-1986 నిర్దేశించిన నిబంధ‌న‌ల‌ను క‌చ్చితంగా అనుస‌రించ‌డం ద్వారా బాల‌ల‌కు సుర‌క్షిత‌మైన‌, ఫ‌ల‌వంత‌మైన భ‌విష్య‌త్తును అందించే కార్య‌క‌లాపాల్లో వేగాన్ని పెంచవలసిన అవ‌స‌రం ఉంది. 2030 కల్లా స్థిర అభివృద్ధి ల‌క్ష్యాలు సాధించాలంటే బాల‌ కార్మిక వ్య‌వ‌స్థ‌ను పూర్తిగా నిర్మూలించే దిశ‌గా ఇటీవ‌ల తీసుకున్న చ‌ర్య‌ల‌ను ప‌టిష్ఠంగా అమ‌లుప‌ర‌చాల్సిన అవ‌స‌రం ఉంది. దేశంలో బాల కార్మిక వ్య‌వ‌స్థ‌ను సంపూర్ణంగా నిర్మూలించాల‌న్న ల‌క్ష్యాన్ని చేర‌డానికి, ఈ ఒడంబ‌డిక‌లలోని నిబంధ‌న‌ల క‌ట్టుబాటుకు 138, 182 ఒడంబ‌డిక‌ల ధ్రువీక‌ర‌ణ ఒక ముంద‌డుగు. ప్ర‌స్తుతం 138వ ఒడంబ‌డిక‌ను 169 దేశాలు ధ్రువీక‌రించ‌గా, 182 ఒడంబ‌డిక‌ను 180 దేశాలు ధ్రువీక‌రించాయి. ఈ రెండు ఒడంబ‌డిక‌ల‌ను ధ్రువీక‌రించ‌డం ద్వారా భార‌తదేశం బాల‌ల‌ను ప‌నుల్లో పెట్టుకోవ‌డాన్ని నిషేధించే చ‌ట్టాల‌ను ఆమోదించిన‌ ప్ర‌ధాన దేశాల స‌ర‌స‌న స్థానం సంపాదించుకోగ‌లిగింది.
ప‌ద్మ అవార్డుల కార్య‌క్ర‌మంలో ప్ర‌ధానికి బ‌హుమ‌తినిచ్చిన ప‌ద్మ అవార్డు గ్ర‌హీత దులారీదేవీజీ  దులారీదేవీజీ అభిమానానికి కృత‌జ్ఞ‌త‌లు తెలిపిన ప్ర‌ధాని శ్రీ న‌రేంద్ర మోదీ

ప‌ద్మ అవార్డుల ప్ర‌దాన కార్య‌క్ర‌మంలో ప‌ద్మ అవార్డు గ్ర‌హీత దులారీజీ శ్రీ న‌రేంద్ర మోదీకి బ‌హుమ‌తినివ్వ‌డంద్వారా ప్ర‌ధానిప‌ట్ల‌ త‌న అపార‌మైన‌ అభిమానం ప్ర‌ద‌ర్శించారు..ఆమె క‌న‌బ‌రిచిన ఈ అభిమానం చూసి చ‌లించిన ప్ర‌ధాని ఆమెకు త‌న కృత‌జ్ఞ‌త‌లు తెలిపారు. ప్ర‌జ‌ల నామినేష‌న్ (పీపుల్స్ ప‌ద్మ‌)విభాగంలో ఆమె ప‌ద్మ అవార్డు పొందిన విష‌యం తెలిసిందే. దీనికి సంబంధించి ప్ర‌ధాని త‌న ట్వీట్ లో ఇలా అన్నారు. పీపుల్స్ ప‌ద్మ అందుకున్నవారిలో దులారీదేవీజీ వున్నారు. బిహార్ లోని మ‌ధువ‌నికి చెందిన ఆమె ప్ర‌తిభావంత‌మైన క‌ళాకారిణి. ఆమె ప్రేమ‌పూర్వ‌కంగా ఇచ్చిన బ‌హుమ‌తిని అందుకోవ‌డం సంతోషాన్నిచ్చింది. ప‌ద్మ అవార్డుల కార్య‌క్ర‌మం పూర్త‌యిన త‌ర్వాత జ‌రిగిన ఇష్టాగోష్ఠిలో ఆమె నాకు త‌న క‌ళ‌కు సంబంధించిన బహుమ‌తిని ఇచ్చారు. ఆమెకు నా కృత‌జ్ఙ‌త‌లు తెలియ‌జేసుకుంటున్నాను అని ప్ర‌ధాని విన‌మ్ర‌త‌ను ట్వీట్ ద్వారా తెలిపారు.
ధ‌రిత్రి దినోత్స‌వం నాడు ప్ర‌ధాన మంత్రి ఇచ్చిన‌ సందేశం

ధ‌రిత్రి దినోత్స‌వం సంద‌ర్భం గా ప్ర‌ధాన మంత్రి శ్రీ న‌రేంద్ర మోదీ ఇచ్చిన‌టువంటి సందేశ పాఠం ఈ కింది విధంగా ఉంది: “ఈ రోజు న ధ‌రిత్రి దినోత్స‌వం సంద‌ర్భం గా, మ‌నం ధ‌ర‌ణి మాత గౌర‌వార్థం ప్ర‌ణామం చేద్దాము. సంవ‌త్స‌రాల త‌ర‌బ‌డి, ఈ మహా గ్రహం అద్భుతమైన వైవిధ్యాని కి ఆలవాలం గా నిలచింది. ఈ రోజు న మ‌నం ఈ గ్ర‌హం యొక్క శ్రేయం దిశ గా ప‌ని చేయడం కోసం, మ‌రి ఈ గ్ర‌హం నిలకడ గా అభివృద్ధి చెందేట‌ట్లు శ్ర‌ద్ధ తీసుకోవడం కోసం, మరి అలాగే జ‌ల‌ వాయు ప‌రివ‌ర్త‌న తాలుకు స‌మ‌స్య‌ ల‌ను త‌గ్గించడం కోసం మ‌న వ‌చ‌న బ‌ద్ధ‌త ను కూడా మ‌రొక్క మారు వక్కాణించుదాము.”
‘పేదలసేవ లో 8 సంవత్సరాలు’ తాలూకు వివరాల ను శేర్ చేసిన ప్రధానమంత్రి

పేదల కు మరియు ఆదరణ కు నోచుకోనటువంటి వర్గాల వారికి సేవ చేసే దిశ లో ప్రభుత్వం పూర్తి గా అంకితం అయిందని ప్రధాన మంత్రి శ్రీ నరేంద్ర మోదీ అన్నారు. పేదల కు ప్రభావవంతమైనటువంటి మరియు పారదర్శకమైనటువంటి సేవలు అందేటట్లు చూడటానికి ప్రభుత్వం సదా కృషి చేస్తూ వస్తోంది అని కూడా శ్రీ నరేంద్ర మోదీ అన్నారు. మైగవ్ (MyGov) లోని ఒక ట్వీట్ మాలిక ను, ప్రధాన మంత్రి వెబ్ సైట్ నుంచి మరియు నమో ఏప్ (Namo App) లో నుంచి వ్యాసాల ను కూడా శ్రీ నరేంద్ర మోదీ శేర్ చేశారు. ప్రధాన మంత్రి ఒక ట్వీట్ లో – ‘‘పేదల కు ప్రభావవంతమైన మరియు పారదర్శకమైన సేవలు అందేటట్టు చూడటానికని మా ప్రభుత్వం ఎల్లవేళలా కృషి చేస్తోంది. #8YearsOfGaribSeva’’ పేద ప్రజల కు మరియు ఆదరణ కు నోచుకోనటువంటి వర్గాల వారికి సేవ చేయడాని కి మా ప్రభుత్వం పూర్తి సమర్పణ భావాన్ని కలిగివుంది. ఈ వ్యాసాలు పేదల కు సేవలను అందించే దిశ లో గడచిన ఎనిమిది సంవత్సరాలు గా జరిగిన ముఖ్యమైన ప్రయాసల ను గురించి ప్రముఖం గా చాటి చెప్తున్నాయి. #8YearsOfGaribSeva’’ అని పేర్కొన్నారు.
వ్యవసాయ ఎగుమతుల విధానం-2018కి కేంద్ర మంత్రిమండలి ఆమోదం

వ్యవసాయ ఎగుమతుల విధానం-2018కి ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆమోదం తెలిపింది. ఈ విధానం అమలును పరిశీలించేందుకు కేంద్ర స్థాయిలో ఒక పర్యవేక్షణ వ్యవస్థ ఏర్పాటు ప్రతిపాదనను కూడా మంత్రిమండలి ఆమోదించింది. దీనికి కేంద్ర వాణిజ్యశాఖ నేతృత్వం వహించనుండగా సంబంధిత ఇతర మంత్రిత్వశాఖలు, విభాగాలు, సంస్థలతోపాటు ఆయా రాష్ట్ర ప్రభుత్వాల ప్రతినిధులు ఈ వ్యవస్థలో భాగస్వాములుగా ఉంటారు. దేశంలో 2022నాటికి రైతుల ఆదాయాన్ని రెట్టింపు చేసే విధానాన్ని ప్రభుత్వం ప్రతిపాదించింది. ఈ లక్ష్యాన్ని సాధించడంలో వ్యవసాయ ఉత్పత్తుల ఎగుమతులు కీలక పాత్ర పోషించనున్నాయి. ఆ మేరకు వ్యవసాయ ఎగుమతులకు ఉత్తేజమిచ్చేందుకు వీలుగా ప్రభుత్వం సమగ్ర ‘‘వ్యవసాయ ఎగుమతుల విధానాన్ని’’ తీసుకువచ్చింది. వ్యవసాయ ఉత్పత్తుల ఎగుమతిని రెట్టింపు చేయడం దీని లక్ష్యం. దీంతోపాటు రైతులు పండించే పంటలను అంతర్జాతీయ విలువ జోడింపు సంస్థలతో అనుసంధానించాలని ప్రభుత్వ తలపెట్టింది. ఈ నేపథ్యంలో వ్యవసాయ ఎగుమతుల విధానం కింది లక్ష్యాలను నిర్దేశిస్తోంది: ‘‘వ్యవసాయ రంగంలో భారతదేశాన్ని అంతర్జాతీయ శక్తిగా రూపొందించడం, రైతుల ఆదాయాన్ని రెట్టింపు చేయడం ప్రధానోద్దేశాలుగా తగిన విధానంద్వారా వ్యవసాయ రంగంతో ఎగుమతి సామర్థ్యాన్ని జోడించనుంది.’’ లక్ష్యాలు: వ్యవసాయ ఎగుమతుల విధానం లక్ష్యాలు కిందివిధంగా ఉన్నాయి: వ్యవసాయ ఉత్పత్తుల ఎగుమతి విలువను ప్రస్తుత 30+ బిలియన్ అమెరికన్ డాలర్ల స్థాయి నుంచి 2022నాటికి 60+ అమెరికన్ డాలర్ల స్థాయికి రెట్టింపు చేయడమే కాకుండా ఆ తర్వాత నిలకడైన వాణిజ్య విధాన వ్యవస్థ తోడ్పాటుతో రాబోయే కొద్ది సంవత్సరాల్లోనే 100 బిలియన్ అమెరికన్ డాలర్ల స్థాయికి చేర్చడం. ఎగుమతి ఉత్పత్తుల, రవాణా గమ్యాల వైవిధ్యీకరణ.. అందులో భాగంగా నశ్వర వస్తువులపై దృష్టి సారించడంసహా అధిక విలువగల, అదనపు విలువ జోడించిన ఉత్పత్తుల ఎగుమతికి ఉత్తేజమివ్వడం. వినూత్న, దేశీయ, సంప్రదాయక, జాతివైవిధ్య, సేంద్రియ, సంప్రదాయేతర వ్యవసాయ ఉత్పత్తుల ఎగుమతిని ప్రోత్సహించడం. విపణి లభ్యత, అవరోధాల తొలగింపు, ఉత్పత్తుల స్వచ్ఛత, వృక్షసంబంధ ఉత్పత్తుల పరిశుభ్రతలకు సంబంధించిన సమస్యలను పరిష్కరించడం. ప్రపంచ వ్యవసాయ ఎగుమతులలో భారత్ వాటాను రెట్టింపు చేయడంలో భాగంగా అంతర్జాతీయ విలువ జోడింపు వ్యవస్థలతో వీలైనంత త్వరగా అనుసంధానానికి కృషి చేయడం. విదేశీ విపణులకు ఎగుమతి అవకాశాలద్వారా రైతులు లబ్ధి పొందేవిధంగా చూడటం. వ్యవసాయ ఎగుమతుల విధానంలోని అంశాలు: వ్యవసాయ ఉత్పత్తుల ఎగుమతి విధానంలోని సిఫారసులు కింద పేర్కొన్న విధంగా ‘వ్యూహాత్మకం’, ‘కార్యాచరణ’ కింద రెండు విభాగాలుగా వర్గీకరించబడ్డాయి: వ్యూహాత్మకం విధానపరమైన చర్యలు మౌలిక వసతులు, రవాణా సదుపాయంద్వారా మద్దతు ఎగుమతులకు ఉత్తేజం దిశగా సమగ్ర విధానం వ్యవసాయ ఎగుమతులలో రాష్ట్రాలకూ మరింత భాగస్వామ్యం. సముదాయాల ఏర్పాటుపై దృష్టి విలువ జోడించిన ఉత్పత్తుల ఎగుమతులకు ప్రోత్సాహం M‘‘భారత బ్రాండ్’’కు ప్రోత్సాహం, విస్తృత ప్రచారం కల్పించడం కార్యాచరణ పంటలతోపాటు వివిధ ఉత్పత్తుల తయారీకి ప్రైవేటు పెట్టుబడులను ఆకర్షించడం. బలమైన నాణ్యత నియంత్రణలకు రూపుదిద్దడం పరిశోధన – అభివృద్ధి ఇతరాలు
హజ‌ర‌త్ ఇమామ్ హుసేన్ (ఎస్ఎ) ప్రాణ స‌మ‌ర్ప‌ణాన్ని స్మ‌రించుకొనేందుకు నిర్వహించే ‘అశరా ముబారాకా’ కు హాజ‌రు కానున్న ప్ర‌ధాన మంత్రి

హజ‌ర‌త్ ఇమామ్ హుసేన్ (ఎస్ఎ) ప్రాణ స‌మ‌ర్ప‌ణాన్ని స్మరించుకొంటూ దావూదీ బోహ్రా స‌ముదాయం ఆధ్వర్యంలో 2018వ సంవ‌త్స‌రం సెప్టెంబ‌ర్ 14వ తేదీ న ఇందౌర్ లో నిర్వహించనున్న ‘అశరా ముబారాకా’కు ప్ర‌ధాన మంత్రి శ్రీ న‌రేంద్ర మోదీ హాజ‌రు కానున్నారు. ఈ సందర్భంగా స‌భికుల‌ను ఉద్దేశించి ప్రధాన మంత్రి ప్ర‌సంగిస్తారు. దావూదీ బోహ్రా స‌ముదాయం యొక్క ఆధ్యాత్మిక ప్ర‌ముఖులు, పరమ పవిత్రులైన డాక్ట‌ర్ స‌య్యద్‌నా ముఫ‌ద్ద‌ల్ సైఫుద్దీన్ మరియు మ‌ధ్య ప్ర‌దేశ్ ముఖ్య‌మంత్రి శ్రీ శివ్ రాజ్ సింగ్ చౌహాన్ ల ఉప‌న్యాసాలు ఈ కార్య‌క్ర‌మం లో భాగంగా ఉంటాయి.
కిగాలీ ఒప్పందాన్ని స్వాగతించిన ప్రధాన మంత్రి

భారతదేశంతో పాటు 197 దేశాలు ర్వాండాలోని కిగాలీలో సంతకాలు చేసిన కిగాలీ ఒప్పందాన్ని ప్రధాన మంత్రి శ్రీ నరేంద్ర మోదీ స్వాగతించారు. వాతావరణంలో మార్పులకు దారితీసే హైడ్రో ఫ్లూరో కార్బన్ (హెచ్ ఎఫ్ సి) ల వినియోగాన్ని అరికట్టడమే ఈ ఒప్పందం లక్ష్యం. “మాంట్రియల్ ప్రోటోకాల్ కు సంబంధించిన కిగాలీ ఒప్పందాన్ని ఈ రోజు ఉదయం కుదుర్చుకోవడం ఒక చారిత్రక సందర్భం. ఇది మన భూగ్రహంపై చిరకాల ప్రభావాన్ని ప్రసరింపజేయనుంది. ఈ ఒప్పందం ఈ శతాబ్దం చివరికల్లా ప్రపంచ ఉష్ణోగ్రత ను 0.5 డిగ్రీల మేరకు తగ్గించేందుకు తోడ్పడనున్నది. అంతే కాకుండా, పారిస్ లో మనం నిర్దేశించుకొన్న లక్ష్యాలను సాధించడానికి కూడా ఇది వీలు కల్పిస్తుంది. భారతదేశంతో పాటు కొన్ని ఇతర దేశాలు కూడా ప్రదర్శించిన సరళత్వం, సహకారం ఈ న్యాయమైన, సమతుల్యమైన, గొప్ప ఆకాంక్షలు కలిగిన హెచ్ ఎఫ్ సి ఒప్పందం రూపుదాల్చడానికి కారణమయ్యాయి. ఇది భారతదేశం వంటి దేశాలు తక్కువ కర్బన పాదముద్రను వదలిపెట్టగలిగిన సాంకేతిక విజ్ఞానాలను తీర్చిదిద్దుకొని, వాటిని అందుబాటులోకి తెచ్చుకోనేందుకు తగిన యంత్రాంగాన్ని సైతం సమకూర్చనున్నది. ఈ కీలకమైన అంశంపై అన్ని దేశాలు ఒకే తాటిపైకి నిలచినందుకు ఇవే నా అభినందనలు. ఈ ఒప్పందం హరిత ధరిత్రిని అవిష్కరించేందుకు సహాయపడుతుంది” అని ప్రధాన మంత్రి పేర్కొన్నారు.
బుద్ధ పూర్ణిమ నాడు ప్రజలకు అభినందనలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ మంగళప్రదమైన బుద్ధ పూర్ణిమ సందర్భంగా ప్రజలకు అభినందనలు తెలియజేశారు. ప్రధాన మంత్రి తన సందేశంలో- ‘‘ప్రతి ఒక్కరికీ బుద్ధ పూర్ణిమ అభినందనలు. ఈ రోజు మనం గౌతమ బుద్ధుడి మార్గదర్శక ఆదర్శాలను స్మరించుకొంటాం. ఆయన ఉత్తమ ఆలోచనలు తరాల తరబడి మార్గదర్శకత్వాన్ని అందిస్తూ ఉంటాయి. సామరస్యంతో కూడిన, నిష్పాక్షికమైన మరియు కరుణామయమైన సమాజాన్ని నెలకొల్పే దిశగా కృషి చేయడానికి మనకు గౌతమ బుద్ధుడు ప్రేరణను అందిస్తున్నారు’’ అని పేర్కొన్నారు.
ఢిల్లీ లోని వివిధ ప్రాంతాల లో ప్రస్తుత ప‌రిస్థితి ని స‌మీక్షించిన ప్ర‌ధాన మంత్రి

ఢిల్లీ లోని వేరు వేరు ప్రాంతాల లో తలెత్తిన స్థితి పై ప్రధాన మంత్రి శ్రీ నరేంద్ర మోదీ స‌మీక్ష జరిపారు. “ఢిల్లీ లోని వివిధ ప్రాంతాల లో ఉత్పన్నమైన ప‌రిస్థితి ని విస్తృతం గా స‌మీక్షించడమైంది. పోలీసులు మ‌రియు ఇత‌ర ఏజెన్సీ లు శాంతి ని మ‌రియు సాధార‌ణ స్థితి ని సునిశ్చితం చేసేందుకు నిలకడ గా కృషి చేస్తున్నాయి. సౌహార్దత మరియు శాంతి అనేవి మన చరిత్ర యొక్క కేంద్ర స్థానం లో నిలచాయి. శాంతి ని, సౌభ్రాతృత్వాన్ని ఎల్ల‌వేళ‌ ల ప‌రిర‌క్షించ‌వ‌ల‌సింది గా ఢిల్లీ లోని నా సోద‌రీమ‌ణులతో మ‌రియు నా సోద‌రుల కు నేను విజ్ఞప్తి చేస్తున్నాను. సాధ్య‌మైనంత త్వరిత గతి న ప్ర‌శాంతి మ‌రియు సామాన్య స్థితి పున‌రుద్ధ‌రింపబ‌డ‌డం ముఖ్యం” అని ఒక సందేశం లో ప్ర‌ధాన మంత్రి పేర్కొన్నారు.
భారతదేశం- బ్రెజిల్ వ్యూహాత్మక భాగస్వామ్యాన్ని గాఢతరం చేసుకొనేందుకు బ్రెజిల్ సందర్శన నాకొక అవకాశాన్ని ప్రసాదిస్తుంది:  ప్రధాన మంత్రి

ప్రధాన మంత్రి శ్రీ నరేంద్ర మోదీ నవంబర్ 13వ మరియు 14వ తేదీ లలో ఈ సంవత్సరపు బిఆర్ఐసిఎస్ (‘బ్రిక్స్’) శిఖర సమ్మేళనం లో పాలు పంచుకోనున్నారు. ‘‘అన్ని వర్గాల ను కలుపుకుపోయే భ‌విష్య‌త్తు కోసం ఆర్థిక వృద్ధి సాధన’’ అనేది స‌మిట్ ప్ర‌ధాన ఇతివృత్తం గా ఉంది. “పలు రంగాల లో ఇతోధికం గా స‌హ‌కరించుకొనే అంశం పై బ్రిక్స్ నేత‌ల తో చ‌ర్చ‌ల లో పాలు పంచుకోవడం కోసం నేను నిరీక్షిస్తున్నాను. ఈ శిఖ‌ర స‌మ్మేళ‌నం సాగే క్ర‌మం లో బ్రిక్స్ బిజినెస్ ఫోర‌మ్‌, బ్రిక్స్ బిజినెస్ కౌన్సిల్ ల‌తో పాటు న్యూ డెవెల‌ప్‌మెంట్ బ్యాంక్ స‌మావేశాల లో నేను ప్ర‌సంగిస్తాను. ఆర్థిక సంబంధాల ను మెరుగు ప‌ర‌చుకోవ‌డం అనేది బ్రిక్స్ స‌భ్య‌త్వ దేశాల కు మేలు ను చేకూర్చుతుంది. బ్రెజిల్ ను సంద‌ర్శించడం వ‌ల్ల భార‌త‌దేశం- బ్రెజిల్ వ్యూహాత్మ‌క భాగ‌స్వామ్యాన్ని గాఢ‌త‌రం చేసుకొనేందుకు ఉన్న అవకాశాల పై బ్రెజిల్ అధ్య‌క్షుని తో చ‌ర్చించే అవ‌కాశం నాకు లభించగలదు. వ్యాపారం, ర‌క్ష‌ణ‌, వ్య‌వ‌సాయం మ‌రియు శ‌క్తి వంటి రంగాల లో అనేక అవ‌కాశాలు ఉన్నాయి” అని ప్ర‌ధాన మంత్రి అన్నారు.
వడోదరా లో ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ నేడు వడోదరా విమానాశ్రయ ఇంటిగ్రేటెడ్ టర్మినల్ భవనాన్ని ప్రారంభించారు. ఈ సందర్భంగా ప్రసంగిస్తూ, దేశ ఆర్థిక వ్యవస్థ లో- మరీ ముఖ్యంగా- పర్యటన రంగంలో గగనతల అనుసంధానానికి ఉన్న ప్రాముఖ్యాన్ని నొక్కిచెప్పారు. విమానయాన విధానాన్ని కేంద్ర ప్రభుత్వం ఆవిష్కరించిందని, ఈ విధానంలో ఈ రంగం భావి దిశ, ముందుముందు ఈ రంగం వృద్ధి గురించి పేర్కొన్నరని ఆయన అన్నారు. వడోదరా విమానాశ్రయం ఇప్పుడిక దేశంలో కోచి తరువాత రెండవ పర్యావరణ మిత్రపూర్వకమైన విమానాశ్రయంగా రూపుదిద్దుకొందని ప్రధాన మంత్రి తెలిపారు. దివ్యాంగులకు సహాయక పరికరాలను పంపిణీ చేసిన అనంతరం ప్రధాన మంత్రి మాట్లాడుతూ, మౌలిక సదుపాయాలను నెలకొల్పేటప్పుడు దివ్యాంగుల అవసరాలను ఎల్లప్పటికీ దృష్టిలో పెట్టుకోవాలని చెప్పారు. కేంద్ర ప్రభుత్వ పథకాలు, కార్యక్రమాల ప్రయోజనాలు లక్షిత లబ్ధిదారులకు అందేటట్లు చూడడానికి అత్యంత ఉన్నతమైన ప్రాధాన్యాన్ని కట్టబెట్టిందని ఆయన స్పష్టంచేశారు. కేంద్ర ప్రభుత్వ పనితీరులో దళితులు, అణగారిన వర్గాల వారి కోసం చేపట్టే కార్యక్రమాలకు కేంద్ర స్థానాన్ని కల్పిస్తున్నామని ఆయన అన్నారు. పేదరికం, అవిద్య, ఆరోగ్య సంరక్షణ సదుపాయాలు అందుబాటులో లేకపోవడం వంటి సమస్యలు అన్నింటినీ పరిష్కరించడానికి అభివృద్ధే కీలకం అని ప్రధాన మంత్రి తెలిపారు.
సిపిఐ ప్ర‌ముఖుడు శ్రీ గురుదాస్ దాస్ గుప్త క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

సిపిఐ ప్ర‌ముఖుడు శ్రీ గురుదాస్ దాస్ గుప్త క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. ‘‘శ్రీ గురుదాస్ దాస్ గుప్త గారు అత్యంత నిబ‌ద్ధ‌త క‌లిగిన వారి లో ఒక‌రు; సిద్ధాంతాల ను గొప్ప వాక్ప‌టిమ తో ప్ర‌తిపాదించే వారు. పార్ల‌మెంట్ లో ఆయ‌న త‌న అభిప్రాయాల ను బ‌లం గా వినిపించే వారు. ఆయ‌న చెప్పే మాట‌ల ను రాజ‌కీయాల కు అతీతం గా అంతా శ్ర‌ద్ధ తో ఆల‌కించే వారు. ఆయ‌న కన్నుమూత తో దుఃఖిస్తున్నాను. ఆయ‌న ఆత్మ కు శాంతి ల‌భించుగాక’’ అని ప్ర‌ధాన మంత్రి ఒక సందేశం లో పేర్కొన్నారు.
కోల్ కాతా లో జ‌రిగిన కోల్‌ కాతా పోర్ట్ ట్ర‌స్ట్‌ 150 సంవత్సరాలు పూర్తి అయిన సందర్భం లో నిర్వహించిన వార్షికోత్స‌వం లో పాలు పంచుకొన్న ప్ర‌ధాన మంత్రి

కోల్ కాతా పోర్ట్ ట్ర‌స్ట్ కు 150 సంవత్సరాలు పూర్తి అయిన సందర్భం లో కోల్ కాతా లో ఈ రోజు న నిర్వహించిన వార్షికోత్స‌వాని కి ప్ర‌ధాన మంత్రి శ్రీ న‌రేంద్ర మోదీ హాజ‌రు అయ్యారు. ఈ సంద‌ర్భం లో ప్రధాన మంత్రి కోల్ కాతా లో ర‌బీంద్ర సేతు (హావ్ డా బ్రిడ్జి) తాలూకు ఇంట‌ర్ యాక్టివ్ లైట్ అండ్ సౌండ్ శో ను ప్రారంభించారు. స‌భా స్థ‌లి వ‌ద్ద ఏర్పాటు చేసిన ఒక అపురూప సాంస్కృతిక కార్య‌క్ర‌మాన్ని కూడా ఆయ‌న వీక్షించారు. ఈ కార్యక్రమాన్ని సౌండ్ ఎండ్ లైట్ శో ను ఆరంభించిన సందర్భం లో ఏర్పాటు చేయడమైంది. ఈ కార్య‌క్ర‌మాని కి ప‌శ్చిమ బెంగాల్ గ‌వ‌ర్న‌ర్ శ్రీ జ‌గ్‌ దీప్ ధ‌న్‌ ఖ‌ఢ్, ప‌శ్చిమ బెంగాల్‌ ముఖ్య‌మంత్రి మ‌మ‌తా బెన‌ర్జీ ల‌తో పాటు ఇత‌ర ఉన్న‌తాధికారులు హాజ‌ర‌య్యారు. ర‌బీంద్ర సేతు ను విద్యుత్తు ను తక్కువ గా వినియోగించుకొనేటటువంటి విభిన్న రంగుల తో కూడిన 650 ఎల్ఇడి బల్బుల తో ఒక న‌వీన‌మైన రీతి న అలంక‌రించ‌డ‌మైంది. సంగీతానికి అనుగుణం గా అతి సుందరమైనటువంటి వెలుగుల ను విరజిమ్మే ప్రదర్శన కార్యక్రమం అదనపు హంగు గా ఉంటుంది. ఇంజినీరింగ్ లో ఓ అద్భుతం గా పరిగణించేటటువంటి హావ్ డా బ్రిడ్జి కి ఈ బల్బు లు వారసత్వ రూపు ను సంతరించగలవు. క్రొత్త గా ఆరంభించిన ఈ ఇంట‌ర్ యాక్టివ్ శో స్థానికుల‌నే కాక యాత్రికుల ను కూడా ఆక‌ర్షించుకోవడం లో తోడ్పడగలుగుతుందని ఆశిస్తున్నారు. ర‌బీంద్ర సేతు ను 1943వ సంవ‌త్స‌రం లో నిర్మించడమైంది. ఈ వంతెన యొక్క 75వ వార్షిక వేడుక ను గ‌డ‌చిన సంవ‌త్స‌రం లో జరిపారు. ఈ వారధి లో ఎటువంటి న‌ట్ లను గాని లేదా బోల్టుల ను గాని ఉపయోగించలేదు. చీలల‌ ను అమర్చి వాటి ని బిగించ‌డం ద్వారా దీనిని ఏర్పాటు చేశారు. దీని నిర్మాణం లో 26,500 ట‌న్నుల ఉక్కు ను వాడారు. ఇందులో 23,000 ట‌న్నుల ఉక్కు బాగా ఉన్నతమైన శ్రేణి కి చెందినటువంటిది.
బోహాగ్ బిహూ సందర్భం లో దేశ ప్రజలకు శుభాకాంక్షలు తెలిపిన ప్రధాన మంత్రి

బోహాగ్ బిహూ సందర్భం లో అందరి కి ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ఈ ప్రత్యేకమైనటువంటి పండుగ చైతన్యభరితమైనటువంటి అసమ్ సంస్కృతి ని కళ్ల కు కడుతుంది అని ఆయన అన్నారు. ఈ బిహూ ప్రతి ఒక్కరి జీవనం లో సుఖాన్ని మరియు చక్కటి ఆరోగ్యాన్ని ప్రసాదించు గాక అని కూడా ఆయన అభిలషించారు. ప్రధాన మంత్రి ఒక ట్వీట్ లో – ‘‘బోహాగ్ బిహూ మీకు ప్రసన్నత ను ప్రసాదించుగాక. ఈ విశిష్ట పర్వదినం హుషారైన అసమ్ సంస్కృతి కి ప్రతీక గా ఉంటుంది. ఈ బిహూ ప్రతి ఒక్కరి జీవనం లో సుఖాన్ని మరియు చక్కటి స్వస్థత ను ప్రసాదించు గాక.’’ అని పేర్కొన్నారు.
కోవిడ్-19 బారి నుండి త్వరగా కోలుకోండంటూ శ్రీ బరాక్ ఒబామా కుశుభాకాంక్షలు తెలిపిన ప్రధాన మంత్రి

యుఎస్ పూర్వ అధ్యక్షుడు శ్రీ బరాక్ ఒబామా కోవిడ్-19 బారి నుండి త్వరగా కోలుకోవాలి అంటూ ప్ర‌ధాన మంత్రి శ్రీ న‌రేంద్ర మోదీ ఆయన కు తన శుభాకాంక్షల ను తెలియజేశారు. యుఎస్ పూర్వ అధ్యక్షుడు శ్రీ బరాక్ ఒబామా చేసిన ఒక ట్వీట్ కు ప్ర‌ధాన మంత్రి సమాధానం గా తను కూడా ఒక ట్వీట్ లో – ‘‘@BarackObama కోవిడ్-19 బారి నుండి త్వరగా కోలుకోవాలని, అలాగే మీ కుటుంబం మంచి ఆరోగ్యం తో మరి క్షేమంగా ఉండాలని కోరుకుంటూ మీకు ఇవే నా శుభాకాంక్షలు.’’ అని పేర్కొన్నారు.